text: Quant ce venra en la seson
   Que vo sires voura chacier,
   De tant vous vuel bien chastier
   Que ne soiez pas pereceus,
   Mes de matin lever soigneuz.
   Et si prenez un liemier,	.
   Car il vous aura bien mestier,
   Et entor le fort le traiés:
   Car li cers, seurs en soies.
   Se relieve et va ramboscher
   Pour ce, devez querre et tracier
   PageV01P016
   Entor le fort, pour ancontrer.
   Et si vous devez bien garder
   De quele beste ce sera
   Que voz chiens renconterra,
   Car bien s'i convient aviser.
  